**7. napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2019. december 12-én tartandó testületi ülésére**

**Tárgy: Révfülöp Káli út 4. szám alatti „szépségsziget” megnevezésű üzlet bérbe vételére érkezett ajánlat elbírálása.**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

**Tárgyalja:** Gazdasági Településfejlesztési és Turisztikai Bizottság

Jogszabállyal nem ellentétes

---------------------------

Előterjesztő Dr. Szabó Tímea

Jegyző

**Tisztelt Képviselő-testület!**

Révfülöp Nagyközség Önkormányzata a tulajdonában lévő, Révfülöp Káli út 4. sz. alatt lévő (18. hrsz), 57 m2 nagyságú, „szépségsziget” megnevezésű ingatlant 2019-ben bérleti formában hasznosította.

Szepesvári Alexandra (8253 Révfülöp, Nefelejcs u. 6.) bérlő 2019. november 25-én beadott kérelmében jelezte, hogy az általa bérelt ingatlant 2020. évben, a 2019. évben meghatározott feltételek szerint, pedikűr, manikűr, műköröm, szolárium tevékenységek üzemeltetése céljából, további 1 évre szeretné bérbe venni.

A 2019 évre vonatkozó bérleti szerződésben megállapított bérleti díj bruttó 24.000 Ft + rezsiköltség/hó volt.

A kérelem elbírálásához Révfülöp Nagyközség Önkormányzata Képviselő-testületének döntése szükséges.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

**/2019. (XII. 9.) HATÁROZATA**

**Révfülöp Káli út 4. szám alatti „szépségsziget” megnevezésű üzlet bérbe vételére érkezett**

**ajánlat elbírálásáról**

A)

Révfülöp Nagyközség Önkormányzata Képviselő-testülete Szepesvári Alexandra egyéni vállalkozó (8253 Révfülöp, Nefelejcs u. 6.) (továbbiakban Bérlő) kérelmének helyt adva az önkormányzati tulajdonú, Révfülöp Káli út 4. sz. alatt lévő, 18 helyrajzi számú, 57 m2 nagyságú helyiség, *pedikűr, manikűr, műköröm, szolárium tevékenység folytatása céljából* történő bérbeadásához 2020. január 01. – 2020. december 31. időtartamban az alábbi kikötésekkel hozzájárul:

A 2020. évre megállapított bérleti díj: bruttó 288.000 Ft + rezsiköltség/év.

Bérlő, a bérleti díjat átutalással Révfülöp Nagyközség Önkormányzata 11748052-15733957-00000000 számú bankszámlája javára számla alapján, négy egyenlő részletben köteles megfizetni az alábbiak szerint:

* 2020. március 31-ig 72.000 Ft
* 2020. június 30-ig 72.000 Ft
* 2020. szeptember 30-ig 72.000 Ft
* 2020 december 31-ig 72.000 Ft

Bérlő köteles legkésőbb 2020. március 31-éig, egy évnek megfelelő, azaz bruttó 288.000 Ft összegű kauciót, Révfülöp Nagyközség Önkormányzata OTP Tapolca Nyrt. által vezetett 11748052-15733957-06530000 számú letéti számlájára átutalni, amely a bérleti idő végén elszámolás keretében bérlő részére visszafizetésre kerül, amennyiben leltár szerint és rendeltetésszerű használatra alkalmas állapotban, közüzemi tartozás nélkül kerül visszaadásra a bérlemény.

Az üzemeltetés során felmerülő rezsiköltség, közüzemi díjak Bérlő részére továbbszámlázásra kerülnek.

Révfülöp Nagyközség Önkormányzata Képviselő-testülete felhatalmazza a polgármestert a bérleti szerződés megkötésére.

Felelős: Kondor Géza polgármester

Határidő: 2019. december 31.

B)

Révfülöp Nagyközség Önkormányzata Képviselő-testülete Szepesvári Alexandra egyéni vállalkozó (8253 Révfülöp, Nefelejcs u. 6.) (továbbiakban Bérlő) kérelmének helyt adva az önkormányzati tulajdonú, Révfülöp Káli út 4. sz. alatt lévő, 18 helyrajzi számú, 57 m2 nagyságú helyiség, *pedikűr, manikűr, műköröm, szolárium tevékenység folytatása céljából* történő bérbeadásához 2020. január 01. – 2020. december 31. időtartamban az alábbi kikötésekkel hozzájárul:

A 2020. évre megállapított bérleti díj: ………………………………………………

Bérlő, a bérleti díjat átutalással, Révfülöp Nagyközség Önkormányzatának 11748052-15733957-00000000 számú bankszámlája javára számla alapján, az alábbiak szerint és feltételek mellett köteles megfizetni:

…………………………………………………………………………………………………..

Révfülöp Nagyközség Önkormányzata Képviselő-testülete felhatalmazza a polgármestert a bérleti szerződés megkötésére.

Felelős: Kondor Géza polgármester

Határidő: 2019. december 31.

C)

Révfülöp Nagyközség Önkormányzata Képviselő-testülete a Révfülöp Káli út. 4. sz. alatti 57 m2 nagyságú üzlethelyiséget pályázat útján kívánja hasznosítani.

Révfülöp Nagyközség Önkormányzata Képviselő-testülete felhatalmazza a Gazdasági, Településfejlesztési és Turisztikai Bizottságot a pályázati feltételek kidolgozására.

Felelős: Gazdasági, Településfejlesztési és Turisztikai Bizottság

Határidő: 2019. december 31.